קיימים שני מצבים של הכחשת עסקה:
חיוב על עסקה שלא בוצעה: מצב בו מחזיק כרטיס האשראי רואה בדיווח של חברת האשראי חיוב שאינו מוכר לו והוא פונה לחברת כרטיסי האשראי כדי להכחיש את העסקה ולקבל את כספו בחזרה. בד”כ מדובר בתופעה בלתי חוקית של הונאת כרטיסי אשראי או גניבת כרטיס אשראי. כשל תמורה: מצב בו הלקוח טוען כי לא קיבל את המוצר/השירות שאמור היה לקבל מבעל העסק  ו/או קיבלו את התמורה באופן חלקי ו/או קיבלו אותו לאחר מועד האספקה המוסכם.
חובת ההוכחה במקרה של הכחשת עסקה תלויה באופן ביצוע העסקה. בעסקה עם מסמך חסר,( ראה להלן) חובת ההוכחה לביצוע העסקה חלה על בית העסק ואילו בעסקה עם מסמך מלא( ראה להלן), הרוכש יידרש להוכיח שלא הוא ביצע את העסקה, לא התכוון לבצע את העסקה או לא קיבל את התמורה.